Home Insurance Building

Home Insurance Building oli kõrghoone Ameerika Ühendriikides Chicagos, praeguse West Adamsi tänava ja South Lasalle'i tänava nurgal. Hoonet peetakse üheks esimeseks pilvelõhkujaks korruste arvu, kõrguse ja konstruktsiooni põhjal. Hoone projekteeris arhitekt William Le Baron Jenney Home Insurance Companyle, mille peakontor oli New Yorgis.

 Ajalugu 
1885. aastal valminud hoonel on unikaalne arhitektuur ja konstruktsioon. See oli esimene kõrghoone (10 korrust), mille kandekonstruktsioonis oli kasutatud terast ja malmi. Pärast Chicago suurt tulekahju pöörati eriti suurt tähelepanu tuleohutusmeetmetele. 1881. aastal lisati hoonele kaks korrust, nii sai hoone kõrguseks 55 meetrit.Kampert, Bert (10. detsember 2008). "The Home Insurance Building" Chicago Architecture Info. (arhiiviversioon)

Esimene hoone, mille kandekonstruktsioonis oli kasutatud rauda, oli küll 1797. aastal valminud Ditherington Flax veski Inglismaal, kuid see oli ainult viie korruse kõrgune. Kuna veski puhul on tuleoht suur, aitasid puittalade asemel hoone raskust kandev raudraam ja tellistest fassaad tagada tuleohutust.Kennedy, Maev (8. aprill 2005). "World's first iron-framed building saved". The Guardian Neli aastat varem oli Philadelphias valminud Broad Streeti jaamahoone, mille kandekonstruktsioon sisaldas terast, kuid sel hoonel oli ainult kuus korrust.George E. Thomas, "Broad Street Station," in James F. O'Gorman et al., Drawing Toward Building: Philadelphia Architectural Graphics, 1732–1986 (Philadelphia: University of Pennsylvania Press, 1986), lk 140–42.

Hoone arhitekt oli William Le Baron Jenney. Tänu terasraamile kaalus hoone ainult kolmandiku vastava kiviehitisega võrreldes. Ehituse ajal peatas Chicago linnavalitsus hoone ehituse ning tellis ekspertiisi, uurimaks hoone ohutust. Kodukindlustuse hoone on näide Chicago koolkonna arhitektuurist.

Hoone lammutati 1931. aastal ning selle asemele ehitati Field Building, mis on 45-korruseline kontorihoone.

 Viited 

Kategooria:Ameerika Ühendriikide ehitised
Kategooria:Chicago